මීට සියවස් එකහමාරකට පෙර ලංකාවේ විසූ වැවිලිකරුවන්ගේ ජීවිතවල ස්වභාවය තේරුම් ගන්නට මේ මන්දිරය කදිම නිදසුනක් බව ලියා තැබිය යුතුමය.හපුතලේ යනු සීතල ප්‍රදේශයකි. ඒ එකද රාත්‍රියකවත් මේ මැදුර තුළට අධික සීතල ගලා ආවේ නැත. නිවෙස දෙසට පාව එන සීතල සුළං ධාරා, උණුසුම් කර මැදුර තුළම බෙදාහැරීමේ ක්‍රමවේදයක් සකසා තිබූ බැවිණි. එය එකල අධික වියදම් යන ක්‍රමයක් විය. වතුර උණුකරන දැවැන්ත බොයිලේරුවක්ද මේ මැදුරෙහි තිබිණි. නිවෙසට අවශ්‍ය උණුසුම් ජලය නිවෙස පුරා බෙදා හැරුණේ මේ බොයිලේරුව හරහාය එයද දැකගැනීමට පුළුවන. ඇඩිෂම් බංගලාවේ බිත්ති සරසන්නේ තෙල් සායම් චිත‍්‍ර වලිනි. බැලූ බැල්මට නෙත් සිත් පැහැර ගන්නා මේ චිත‍්‍රවල නිර්මාණකරුවා කව්ද? බොහෝ ධනපතින් ලෝ පතල චිත්‍ර ශිල්පීන්ගේ චිත්‍ර මිලට ගෙන තම මැදුර සරසන්නේ ගාම්භීරත්වය ආරෝපණය කරගන්නටය.
ඇඩිෂම් බංගලාවේ බිත්ති සරසන්නේ මොනවායින්ද?
තෙල් සායම් චිත‍්‍ර වලිනි